( 322 ) 



Sans date. — Cornent on doit user de l'arsin et des cierconstances 

 qui s'em puent ensimcir. 



Lois est et franchise as bourgois de cheste ville et a esté de si 

 lonc temps dont il n'est mémore, de trois cens ans et de plus, 

 et a esté li ville maintenue et li bourgois wardet en tel fran- 

 chize et en tel manière, que se aucuns deforains, manans 

 hors de cheste ville , qui maison ait dedens la castelerie de 

 Lille , bat , laidenge , ou navre ou cueche , à tort sans raison , 

 bourgois de ceste ville , c'est à sçavoir dou tort del home de- 

 forain, et plainte en vient au re^^art et à eschevins de celui qui 

 batus ou laidengiés seroit ou de home de par le navret ou de 

 par le mort , li rewart , se li bourgois batus ne set ou ne puet 

 moustrer se plainte , li doit de son offisce mouslrer à eschevins 

 et apriés le plainte moustrer à eschevins et au consel, on doit 

 prendre eschevins deux, au mains, et deux voirs jurés au mains 

 ou deux jurez, lequel que eschevins vorront, qui yront pour oyr 

 et pour enquerre le vérité dou bourgois, qui batus, leddengiés 

 ou navrés ou mors aroit eslèt. Et apriés chou, eschevins le 

 feront savoir au bailliu que li bourgois est batus, laidengiés, 

 navrés ou ochis et qu'il viegne, si qu'il doit ou envoit avoec 

 eschevins suffissamment personne, ou personnes qui soit en son 

 liu pour le vérité faire oïr et enquerre dou fait. Et doit on le 

 vérité oir et enquerre as tiesmoins , par lours siermens et exa- 

 miner deligamment pour le franchize de le ville warder. Et se 

 boiu-gois ou bourgoise de ceste ville, ou manans de ceste 

 ville seuent parler dou fait , on les puet bien oïr et doit. Et sour 

 le dépossistion de leur tiesmoignage, faire le venjanche pour le 

 franchize de le ville , proec que li fais soit prouvés par eiaus. 



